open-index/open-wikipedia-markdown huggingface dataset:
Jøden

***Jøden, ni blomstrende Torneqviste*** er en diktsamling av Henrik Wergeland, utgitt vinteren 1842, som et innlegg i kampen for jødenes rett til oppholdstillatelse i Norge. Boka er en samling dikt og små skuespill, og innledes med følgende appell:

:*Norges [[Storting]] helliges disse medfølelsens udgydelser for den berømte, fortjente, ulykkelige green af menneskeslægten, hvis fremtidige forhold til fædrelandet det skal afgjøre. Quod felix patriæ faustumque sit!*.

Samlingene inneholder noen av Wergelands mest kjente dikt. Det første og siste diktet i samlingen tar opp generelle problemstillinger knyttet til kampen for det rette, og overbevisningen om at det nytter, selv om de synlige resultatene ofte kan synes små, og fienden uovervinnelig: «Herren teller ikke mere enn viljen».

Andre dikt, som «De tre», handler om religiøs toleranse, og her settes de tre religionene jødedom, kristendom og islam ved siden av hverandre, og de tre prestene får lovprise Gud på hver sin måte, parallelt og i full forsoning.

Resten av diktene tar for seg jødenes konkrete problemer, og trekker fram enkeltmenneskers edelmot, som «Juleaftenen». Dette diktet er det eneste av Wergelands verk som har blitt filmatisert. Det skjedde i den tyske stumfilm *[[Isaak, der Handelsjude]]* fra 1912.

«Skibbrudet» er knyttet til en konkret hendelse, da en ung jøde ble kastet i land på kysten av Hordaland i 1841, og myndighetene reagerte med å sende ham ut igjen, med en raskere saksbehandling enn noen asylsøker i dag ville ha fått. Dette opprørte Wergeland.

Diktsamlingen er kanskje norsk litteraturs første bok med et klart antirasistisk budskap.

## Innhold

* «Sandhedens Armée»
* «De tre»
* «Skibbrudet»
* «Juleaftenen»
* «Den franske garde – over sin sergeant jøden Michaël»
* «Jødinden»
* «Barnet»
* «Moses paa Bjerget»
* «Tidselskjægplukkeren»

## Se også
*Wergeland og jødesaken
**[[Jødinden, elleve blomstrende tornekviste]]*, diktsamling av Henrik Wergeland utgitt høsten 1844, som et slags supplement til *Jøden*
**[[Jødesagen i det norske storthing]]*, pamflett utgitt 1842
*Jøder i Norge

## Referanser
Gnassingbé Eyadéma

General **Gnassingbé Eyadéma** (født **Étienne Eyadéma**; 26. desember 1937, død 5. februar 2005) var president i Togo fra 1967 frem til hans dødsfall i 2005. Han deltok i to suksessfulle kupp, i januar 1963 og i januar 1967, og greide å holde makta i de neste 38 årene.

## Referanser


## Eksterne lenker
*
Nordahl Bruns gate (Oslo)

:::* Se [[Nordahl Bruns gate|pekerside]] for flere forekomster av Nordahl Bruns gate.*

**Nordahl Bruns gate** (5-19, 6-22D) er en cirka 450 meter lang gate på Meyerløkka i Oslo som går fra Ullevålsveien ved Vår Frelsers gravlund til Pilestredet. Kunstindustrimuseet ligger langs gaten (inngang fra St. Olavs gate). Vest for Langes gate ligger Pilestredet park nord for gaten, adskilt ved en mur («Smittemuren»).

Den fikk sitt navn i 1864 og er oppkalt etter biskop og dikter Johan Nordahl Brun tekstforfatteren av Bergenssangen (1745&ndash;1816).

En bussholdeplass i Ullevålsveien med navnet Nordahl Bruns gate ligger ved krysset mellom Nordahl Bruns gate og Ullevålsveien. Holdeplassen blir trafikkert av buss 37 Nydalen T - Jernbanetorget - Helsfyr.

## Referanser


## Litteratur
*
Jødinden

***Jødinden, elleve blomstrende tornekviste*** er en diktsamling av Henrik Wergeland, utgitt høsten 1844. 
Diktene ble skrevet mens han lå på sykeleiet. Boka kan betraktes som et supplement til *[[Jøden]]* fra 1842.

I denne samlingen konsentrerer Wergeland seg mer om de jødiske kvinnene og deres offer. Noen av stykkene er små skuespill, og et par av dem har vært yndede framføringsnumre i regi av suttung-grupper for barn og unge, spesielt «Sjelekamp og Seier» og «Blodet». Det første, en enakter, handler om en jødisk mor som får sønnen sin drept på guttens fødselsdag, og som velger å beskytte og oppdra sønnens morder, en forsømt gutt fra gata. Det andre stykket forteller om to jenter, den ene jødisk, den andre kristen, som beviser for hverandre at de begge har det samme blodet av samme farge, etter at den jødiske jenta er blitt mobbet for «verre blod» av en lekekamerat. Med barn og unge er det bare første del, Barnet, som er satt opp.

Diktene «Paa Sygelejet» og «Følg Kaldet» er mer personlige. Det første regnes til «dødsleiediktene», mens det siste nok er å regne for et programdikt. I forbindelse med Wergelandsfesten på Tangen har det vært regnet som en ære for smågutter å få være med på opplesningen av dette diktet.

Mange av Wergelands dikt er blitt satt opp med barn og unge som utøvere, for eksempel "Røst i Ørkenen", «Jeg er nu saadan, jeg» og «Kvinnene på Kirkegården» - et av Wergelands store toleransedikt, og i slekt med «De tre» som står i diktsamlingen *Jøden* fra 1842, og med «I Tordenen» i hans første diktsamling fra 1829.

I 1983 fikk hele diktsyklusen Jødinden dramatisk form på Suttungteatret, med teatrets voksne skuespillere. Svein Gundersen var regissør, arkitekt Tore Lahn scenograf, Karen Høie spilte den krevende rollen som Tabitha.

## Innhold
* «Paa Sygelejet»
* «Tornekviste?»
* «Blodet» 1. «Barnet», 2. «Jomfruen», 3. «Mødrene», med tre deler: Ildebranden, Sammentreffet, Taknemmelighed.
* «Den lykkelige Viv»
* «Sjelekamp og seier»
* «Kvinderne på Kirkegaarden»
* «Drengen ved ‘Blåaporten’» 1. «Djurgårdsreisen», 2. «Afreisen», 3. «Afhentningen».
* «Røst i Ørkenen» 
* «Jeg er nu saadan jeg! (statsøkonomisk)»
* «Følg Kaldet!»
* «Kaadt Ukrudt»
* «Efterretningen» (Anhang)

## Referanser


## Eksterne lenker
* Jødinden på sceneweb https://sceneweb.no/nb/production/37705/J%C3%B8dinden-1983-4-17
Jason Newsted

**Jason Curtis Newsted** (født 4. mars 1963 i Battle Creek, Michigan) er en amerikansk bassist fra California. 

Han er mest kjent for å ha spilt i Metallica og for Ozzy Osbourne. Newsted spiller i dag i bandene Newsted, Voivod og Rock Star Supernova.

Newsted forlot Metallica i 2001 på grunn av uenighet med James Hetfield. Han ble innlemmet i Rock and Roll Hall of Fame i april 2009 sammen med sine tidligere bandmedlemmer i Metallica. Han spilte også noen sanger med Metallica på deres 30-årsjubileum i desember 2011.
## Referanser


## Eksterne lenker
* 
* 
* 
*
Jason Bourne

**Jason Bourne** er en figur fra en romanserie skrevet av Robert Ludlum, og senere Eric Van Lustbader som tar opp tråden der Ludlum forlot den. Han opptrådte for første gang i boken *[[Hvem var Jason Bourne]]* (1980). Denne boken ble omgjort både til miniserie i 1988 og en film ved samme navn i 2002. Figuren har siden den gang opptrådt i flere romaner og filmer.

## I romanene
***Ekte navn:** David Webb
***Også kjent som:** Delta (1), Jason Bourne, Cain
Jason Bourne har en lang og mystisk fortid. Hans virkelige navn er David Webb, og han jobbet i utenrikstjenesten, spesielt i Det fjerne østen.  Før hendelsene i *Hvem var Jason Bourne* hadde han en kone ved navn Dao og to barn, Joshua og Alyssa. De bodde i Kambodsja, nærmere bestemt i Phnom Penh. Under Vietnamkrigen fløy et bombefly over Kambodsja og slapp to bomber nær Mekongelven. Bombene tok livet av Bournes kone og to barn. På grunn av Kambosjas nøytralitet i krigen ville ingen land ta på seg ansvaret for hendelsen. Siden han ikke hadde noe igjen, reiste Bourne til Saigon og trente for å bli med i den topphemmelige troppen ved navn *Medusa*. Det var da han fikk kodenavnet *Delta*.

## I filmene
I filmene er figuren Jason Bourne (spilt av Matt Damon) mye enklere (og ifølge enkelte ugjenkjennelig) enn figuren fra romanene. Han var en leiemorder for CIA som var på jobb da han plutselig fikk et anfall av samvittighet. Han mislyktes med oppdraget og ble skutt flere ganger i ryggen da han forsøkte å rømme. I likhet med romanene ble han etterlatt som død i Middelhavet, og han våknet uten hukommelse. Mot slutten av *[[Gåten Jason Bourne (film)|Gåten Jason Bourne]]* får han vite at hans virkelige navn er David Webb, og at han ble født den 15.  april 1971 i Nixa i Missouri. I filmene snakker han flytende fransk, russisk, nederlandsk, tysk, spansk, italiensk,  og engelsk, i motsetning til i romanene, der han snakker fransk og «østlige dialekter».
Niels Juels gate (Oslo)

**Niels Juels gate** (1A–51, 2–70B) er en gate på Frogner i Oslo. Den går fra Svoldergata og krysser Drammensveien ved Olaf Bulls plass på Skillebekk. Videre krysses blant annet Bygdøy allé, Frognerveien, Colbjørnsens gate og Gyldenløves gate før gaten ender i Briskebyveien. Gaten fikk navn i 1879 etter sjøhelt og admiral Niels Juel (1629–97).

Opprinnelig gikk Niels Juels gate fra Skarpsnogata, som gikk parallelt med jernbanesporet langs Frognerkilens daværende strandlinje. Skarpsnogata startet ved Framnesveien og var planlagt ført frem til Hafrsfjordgata, men slik ble det ikke. I dag strekker den seg over kun ett kvartal mellom Leiv Eirikssons gate og Bjørn Farmanns gate.

## Skillebekk
Arkitektonisk kan Niels Juels gate grovt sett deles i tre. Bebyggelsen ved Skillebekk (nedenfor Drammensveien) er for det meste fra 1890-årene og utgjør et relativt helhetlig bygningsmiljø tegnet av arkitekter som Carl Aaman, Frithjof Aslesen, Henrik Nissen, Ivar Cock og Marius Finstad Leyell. Bygningene har typisk en blanding av pusset og upusset tegl, og de fleste har brukne hjørner. Stilen er for det meste nyrenessanse, med enkelte innslag av nybarokk. Bygningene ble til dels sterkt skadet ved Filipstadulykken i 1943, og det var nødvendig med omfattende restaurering i etterkant.

## Drammensveien til Bygdøy allé
Gateløpet mellom Drammensveien og Bygdøy allé har ikke noe enhetlig stiluttrykk. Bygningene spenner over et tidsrom på mange tiår og har betydelige individuelle forskjeller, fra klassiske 1890-tallsbygårder på vestsiden nær Bygdøy allé (med adresse knyttet til nabogatene) til funkisblokker og trehus. Mellom Indias ambassade (nr. 30) og Mogens Thorsens gate er et parallelt gateløp og en ekstra husrekke. Dette går over et høydedrag som i sin tid tilhørte Dedekams løkke, og på toppen tronet Villa Fjeldstuen.

## Bygdøy allé til Briskebyveien
Nord for Bygdøy allé er vi tilbake til siste halvdel av 1890-tallet og bygårder utført av arkitekter som Carl Michalsen (nr. 25, 31, 38, 44), Ludwig Zapffe (nr. 33), Carl Konopka (nr. 35, 37, 39, 41) og Nestor Thomassen (nr. 46 og 48). Dessuten ligger et par skoler på nordsiden av veien. I enden av gaten mot Briskebyveien og med innganger også rundt hjørnene er nr. 51 (Urania-gården) og 70. Enkelte gårder innimellom er av nyere dato og med stilpreg deretter.

## Bygninger

## Referanser




## Litteratur
* Oslo byleksikon: Niels Juels gate
* 

## Eksterne lenker
*
Gyldenløves gate (Oslo)

::*Se [[Gyldenløves gate|pekerside]] for andre forekomster av Gyldenløves gate.*

**Gyldenløves gate** (1–51, 2–48) er en gate på Frogner i Oslo. Den går fra Niels Juels gate over Arno Bergs plass til Kirkeveien ved Frognerparken. Gaten fikk sitt navn i 1879 og er oppkalt etter stattholder Ulrik Fredrik Gyldenløve (1638&ndash;1704).

## Historie og beplantning

Gaten går gjennom et dalsøkk omgitt av Briskeby-høyden i nordøst og høydedraget med Lille Frogner i sørvest. Den var opprinnelig tenkt forlenget videre ut på landet vestover, men på grunn av Vigelandsanlegget stoppet det opp ved Kirkeveien. Fra sørøstenden og til Eckersbergs gate går en ridesti omgitt av trær midt i veien, og det er trebeplanting også på sidene. Også mellom Eckersbergs gate og Kirkeveien er det trebeplanting (tilløp til allé), men her er det noe mer uregelmessig. Ridestien er listeført.

Gyldenløves gate var en av de senest bebygde gatene i området, og det var endestykkene som ble opparbeidet først. I sørøstenden er det 1890-tallsbygårder på sørsiden. Nordvestover fra Haxthausens gate er bebyggelsen fra 1920- og 1930-årene. Helt i vest kom noen villaer på 1890-tallet, men for øvrig i de vestre delene er bebyggelsen oveveiende fra de to første årtiene av 1900-tallet. Ved nr. 43 og 45 har det skjedd senere fortetning.

Området nær midten, ikke langt fra der Arno Bergs plass (tidligere *Gyldenløves plass*) er i dag, ble kalt *Bondejordet*. Her var det som går for å ha vært byens første skolehage, anlagt i 1906. Den delen av Eilert Sundts gate som fører fra Gyldenløves gate og opp til Briskebyveien, har da også vært kalt *Bondebakken*.

## Bygninger og institusjoner

## Galleri
   
Fil:Gyldenloves gate ridestien.JPG|Midt i gaten fra Niels Juels gate til Eckersbergs gate går en ridesti.
Fil:Gyldenløves gate sett fra luften A-20027 Ua 0022 144.jpg|På dette flyfotoet fra 1954 gjenkjennes Gyldenløves gate på alleen langs ridestien.
Fil:Gyldenløves gate fra Harbitz-høyden OB.Z01285.jpg|Sett fra høyden ved Harbitz' gate i 1920-årene
Fil:Gyldenløves gate med ridestien OB.X1138.jpg|Sørøstover fra Eilert Sundts gate, trolig en vårdag i 1939
Fil:Skolehage på Bondejordet OB.X0314.jpg|Skolehage på Bondejordet, vis-à-vis Eilert Sundts gate
Fil:Gyldenløves gate 43-45-47 OB.Z10311.jpg|De to villaene i nr. 43 og 45 på dette bildet fra 1900 er siden erstattet med leiegårder.
Fil:Gyldenløves gate med sykkelfelt juli 2021.jpg|Nye sykkelfelt, juli 2021.


## Referanser




## Litteratur
* 
*
Colbjørnsens gate (Oslo)

**Colbjørnsens gate** (1-15, 4A-18) er en gate i Oslo. Den går fra Parkveien ved Dronningparken og krysser Inkognitogata, Oscars gate, Skovveien og Niels Juels gate til Haxthausens gate. Gaten fikk sitt navn i 1866 og er oppkalt etter lagmann Herman Colbjørnsen (1727&ndash;94), som eide løkka Incognito.

## Bygninger

## Referanser




## Eksterne lenker
* Oslo byleksikon: Colbjørnsens gate
*
Lloyd i Rommet

***Lloyd i Rommet*** er en animasjonsserie som vises på Disney Channel. Den handler om Lloyd Nebulon som bor på den fiktive stasjonen Intrepedville som ligger i en fjern galakse. Bortsett fra at han bor i det ytre rom, lever han omtrent som amerikansk ungdom i vår tid.

## Karakterer
* **Lloyd P. Nebulon**
Lloyd er en grønn tenårings-gutt som går på Luna Vista skole. Han bor på stasjonen Intrepedville ute i en galakse, sammen med sin yngre søster Francine og hans mor Nora Nebulon. Lloyds tre gode venner er Eddie, Kurt og Douglas.

* **Edward J.** «**Eddie**» **R. Horton**
Eddie er en av vennene til Lloyd. Han er et menneske, og kommer opprinnelig fra Jorden.

* **Kurt Blobberts**
Kurt er Lloyds store, en-øyede blå venn. Kurt er rolig og snill.

* **Douglas McNoggin**
Douglas er en veldig smart venn av Lloyd. Kroppen hans har form som hjerne, bare med ekstra armer og bein.

* **Norah Li Nebulon**
Nora er kommandør i Intrepedville og moren til Lloyd.

* **Francine Nebulon**
Francine er søsteren til Lloyd og er veldig plagsom synes Lloyd. Hun kan lese tanker og flytte på ting ved hjelp av tankekraft. Dukkevennen hennes heter Rosie.

* **Harvulian** «**Boomer**» **Standervault**
Boomer er en mekaniker som jobber på stasjonen. Han er kongelig, men i stedet for å bli konge ville han bli mekaniker. Han ga tronen videre til sin bror, Sleeveknot.

* **Frøken Barbara Bolt**
Lloyds robotlærer på Luna Vista skole.

* **Brittany Boviac**
Brittany er en snobbete og populær jente på Luna Vista. Hun holder seg ofte sammen med bestevenninen Megan. Brittany har alltid vært Lloyd sin drømmedame og han er dypt forelsket i henne.

* **Station**
Station er stasjonens "levende" data. Når han blir aktivert har han form som et øye festet med en ledning til alle dataterminaler. Station hjelper de fleste han har rundt seg.

## Norske stemmer
* Scott Maurstad som Lloyd
* Siv Charlotte Klynderud som Nora Nebulon
* Ida Holme Nielsen som Francine
* Arvid Eskild som Eddie
* Øyvind B. Lyse som Kurt
* Pia Borgli og Ida Lind som Douglas
* Brit E. Haagensli som Fru Bolt
* Ellers medvirker: Fredrik Schulze, Anitra Eriksen, Pia Borgli, Anne Lise Rodseth, Peder Eskild, Marte Stolp, Siv Charlotte Klynderud, Christel Marie Blunck, Geir Rebbestad, Amund Enger, Bård Steine og Daniel Valderhaug.

## Referanser


## Eksterne lenker
*
Sørbyhaugen stasjon

**Sørbyhaugen stasjon** var den siste felles stasjonen på Røabanen og Kolsåsbanen nordvest i Oslo. 

Stasjonen åpnet ved forlengelsen av Smestadbanen til Røa 24. januar 1935, og ble stasjon på Bærumsbanen da denne åpnet i 1942. Banene delte trasé fra Majorstuen til Sørbyhaugen, hvor de skilte lag. 

Navnet på stasjonen kom etter en husmannsplass som lå her.

Sørbyhaugen stasjon ble nedlagt da strekningen ble ombygd til strømskinnedrift 18. mai 1995.

## Referanser
Gott mit uns

**Gott mit uns** («Gud med oss») var det prøyssiske kongehusets valgspråk fra 1701, og fra 1871 også de tyske keiseres valgspråk. Det var en del av det prøyssiske og tyske militære øvrighetstegn. Også etter monarkiets fall i 1918 ble valgspråket benyttet av den tyske hæren. Det tyske politiet brukte valgspråket frem til 1970-tallet.

Valgspråket ble også benyttet av den svenske kong Gustav II Adolf, og var slagord for hans hær og for Brandenburgs hær under tredveårskrigen.
Også kommunevåpenet til Halden kommune har inskripsjonen «Gud med oss» rundt rammen. 

## Se også
* In God We Trust
## Eksterne lenker

* altearmee.de
* das-koppelschloss.de
Næringsstoff

**Næringsstoffer** er bestanddeler i maten som tilfører kroppen elementer som bidrar til å opprettholde/påvirke kroppens biologiske funksjoner.

Vi kan dele næringsstoffene inn følgende grupper og undergrupper, basert på hvilken rolle de spiller for menneskekroppen:

* Energi og byggestoffer
** Karbohydrater
** Fettstoffer
** Proteiner
*Vitaminer
**Vitamin A (retinoider)
**Vitamin B
***B1 – tiamin
***B2 – riboflavin
***B3 – niacin
***B5 – pantotensyre
***B6 – pyridoksin
***B7 – biotin
***B9 – folat
***B12 – cyanocobalamin
**vitamin C (ascorbinsyre)
**vitamin D
***D2 (ergokalsiferol)
***D3 (kolekalsiferol)
**vitamin E (tokeferoler)
**vitamin K (fyllokinon)
*Mineraler:
**Fosfat
**Jern
**Magnesium
**Mangan
**Kalium
**Kalsium
**Klor
**Natrium
*Sporstoffer
**Sink
**Kobber
**Selen
**Krom
**Jod

Etanol og eddiksyre inneholder energi, men de regnes ikke som et næringsstoff.
## Referanser
Stoff

**Stoff** kan vise til flere ting:

* Tekstil, tøy og produkter
* Narkotika, slanguttrykk
* Materie, stoff i fysikken
* Kjemisk substans
* Bergensbasert magasin
Newtonmeter

**Newtonmeter** (Nm) er det samme som newton (N) ganger meter (m). Newtonmeter er produktet av de fysiske størrelsene kraft (standard måleenhet: *N*) og lengde (standard måleenhet: *m*). 

Som fysisk størrelse er imidlertid ikke dette umiddelbart entydig: 
*Hvis lengden og kraften har samme retning, blir newtonmeter (Nm) det samme som joule (J), et mål for energi eller arbeid. 
*Hvis lengden og kraften står vinkelrett på hverandre, blir newtonmeter et mål for dreiemoment (kraft ganger arm). 

På illustrasjonen til høyre strammes mutteren ved 1 ved at armen til høyre trekker nedover i punktet 2: Det dreiemoment som mutteren dreies med, uttrykkes ved den kraft som hånden påfører skiftenøkkelen, multiplisert med avstanden mellom 1 og 3 (den såkalte "arm"). Skal man bruke SI-enheter, skal kraften uttrykkes i Newton, og "armens" lengde i meter, og følgelig blir SI-enheten for dreiemoment Newton ganger meter, eller helt kort: Newtonmeter.

## Praktisk eksempel
Hvis lengden "L" fra hjulmutterens sentrum til kraften på skiftenøkkelen settes inn er 33 cm, vil en påført kraft tilsvarende løfting av 33 kilopond sette hjulmutteren fast med 100 Nm, noe som er vanlig for en hjulmutter når man skifter hjul i forbindelse med sommer/vinterdekk.
Når betegnelsen *Nm* brukes i fysikken eller i forbindelse med ingeniørvirksomhet, er det vanligvis i betydningen *dreiemoment*.

## Referanser
Guatemalas flagg

**[[Guatemala]]s flagg** er himmelblått med et hvitt senterfelt med riksvåpenet. Flagget symboliserer at Guatemala befinner seg mellom Atlanterhavet og Stillehavet. Det hvite feltet representerer fred.

Det nåværende flagget skriver seg fra 1871, men fargene blått og hvitt går tilbake til flagget for Den mellomamerikanske føderasjon, som fra 1823 av omfattet det som nå er landene Guatemala, El Salvador, Honduras, Nicaragua og Costa Rica. Alle disse har blått og hvitt i sine flagg. Fargekombinasjonen er basert på Argentinas flagg.

Handelsflagget er uten riksvåpen.

## Tidligere flagg
Fra 1858 til 1871 benyttet Guatemala et flagg med vannrette striper, i blått, hvitt, gult og rødt.


Fil:Flag_of_Guatemala_(1825-1838).svg|1825–1838 (som en del av Den mellomamerikanske føderasjon)
Fil:Flag_of_Guatemala_(1838-1843).svg|1838–1843
Fil:Flag_of_Guatemala_(1843-1851).svg|1843–1851
Fil:Flag_of_Guatemala_(1851-1858).svg|1851–1858
Fil:Flag_of_Guatemala_(1858–1871).svg|1858–1871


## Eksterne lenker
* La Bandera
Foreningen Retten til en verdig død

**Foreningen Retten til en verdig død** (tidligere **Landsforeningen Mitt Livstestamente**) ble stiftet i 1977 og jobber for økt utbredelse og respekt for «livstestament» og for aktiv dødshjelp (eutanasi).

Ifølge foreningens vedtekter er formålet:
* at dødssyke mennesker så langt det er mulig skal få en human, meningsfylt og verdig avslutning på livet
* økt utbredelse og respekt for Livstestamentet, og for at det for øvrig etterleves i overensstemmelse med lov om pasientrettigheter
* at loven endres slik at uhelbredelig syke mennesker i terminalfasen, med store lidelser og/eller hjelpeløshet, skal kunne få bistand til å avslutte livet dersom de utvetydig ønsker det og kontrollkriterier er ivaretatt

Foreningen har rundt 3500 medlemmer og ble ledet av Ole Peder Kjeldstadli til 2019.

## Referanser


## Eksterne lenker
* 
*
Karl-Heinz Rummenigge

**Karl-Heinz Rummenigge** (født 1955) er en tidligere fotballspiller for Tysklands herrelandslag i fotball. Rummenigge spilte i VM 1978, 1982 og 1986. Han er styreleder i Bayern München i Tyskland.

## Referanser


## Eksterne lenker
* 
* 
*
Southwest Airlines

**Southwest Airlines** er et amerikansk flyselskap som er basert i Dallas, Texas. Målt i antall passasjerer er Southwest det fjerde største flyselskapet i verden, og det største selskapet på innenriksfly. Selskapet er et av verdens ledende lavprisflyselskap.

Selskapet ble opprettet som Air Southwest 15. mars 1967 av Rollin King og Herb Kelleher. Selskapet kom imidlertid ikke på vingene i begynnelsen fordi andre selskap motarbeidet selskapet, men en høyesterettsavgjørelse i 1970 avgjorde at selskapet fikk lov å fly innenfor Texas, en avgjørelse som var viktig for dereguleringen i amerikansk luftfart. Selskapet fikk navnet Southwest Airlines i begynnelsen av 1971 og opprettet ruter mellom Love Field flyplassen i Dallas og Houston og San Antonio.

### Destinasjoner
Etterhvert har Southwest utviklet et rutenettverk som spenner over hele USA. Nettverket har ingen store flyplassentra der de fleste rutene går ifra, i stedet er det flere punkt-til-punkt ruter. Selskapet forsøker fortrinnsvis å unngå flyplasser der det er høye avgifter i et forsøk på å holde kostnadene nede. Dette gjør at de for eksempel bruker den mindre MacArthur flyplassen midt på Long Island for å betjene New York.

Som lavprisselskap har Southwest ingen setereservasjoner, i stedet blir passasjerene ved oppmøte satt inn i tre grupper, A, B og C, alt ettersom når de sjekker inn. Gruppe A får gå om bord først og sette seg der de vil, deretter gruppe B fulgt av gruppe C.
).

### Flyflåte

Southwest Airlines flypark består per 5. oktober 2009 av følgende 547 fly, samtlige Boeing 737:

## Referanser



## Eksterne lenker

*
Nagoya

**Nagoya** (名古屋市 *Nagoya-shi*) er Japans fjerde største by og tredje største metropole område. Byen ligger ved stillehavskysten i regionen Chūbu på øya Honshu, og er administrativt sentrum i prefekturet Aichi. Nagoya ble grunnlagt 1. oktober, 1889 og hadde i 2003 2&nbsp;190&nbsp;549 innbyggere, men selve byområdet med forsteder strekker seg inn i provinsene Mie og Gifu og har om lag 9&nbsp;000&nbsp;000 innbyggere. Byen er delt inn i 16 administrative bydeler, såkalte "ku":

Nagoya er sentrum for Japans bilindustri og mange av landets bilprodusenter har hovedkvarter i byen. Andre viktige industrier er elektronikk og luftfart.

## Referanser


## Eksterne lenker
* 
* WikiSatellitebilde av Nagoya på WikiMapia
Atomium

**Atomium** er et byggverk på Heyselplatået nord i Brussel i Belgia. Det ble bygget til Verdensutstillingen i Brussel i 1958 og forestiller enhetscellen til krystallisk jern, forstørret 164 milliarder ganger: Monumentet er 101 meter høyt. Ni stålkuler med en diameter på 19 meter er knyttet sammen med rør hvis maksimale lengde er 34 meter. Vinduer på toppen av monumentet gir god utsikt over Brussel. Monumentet skulle opprinnelig kun stå oppe under verdensutstillingen, men har blitt stående og har blitt kjent som Brussels svar på Eiffeltårnet.

## Referanser


## Eksterne lenker
* 
* Webcam Atomium
* Virtuell rundtur av Atomium
Nagano (prefektur)

**Nagano** (japansk: 長野県 &ndash; *Nagano-ken*) er et prefektur på øya Honshu, Japan. Administrativt sentrum er byen Nagano. Ni av de tolv høyeste fjellene i Japan finnes i prefekturet.

## Referanser


## Eksterne lenker
* 
* Naganos offisielle internettside
* Fotografier fra Nagano på PHOTOGUIDE.JP
Eivind Undrum Jacobsen

**Eivind Undrum Jacobsen** (født 19. juli 1977) var fra januar 2021 til 12. desember 2024  redaktør for NRK i Midt-Norge, som blant annet innbefatter NRK Trøndelag, NRK Innlandet og NRK Møre og Romsdal. Han har også bakgrunn som distriktsredaktør i NRK Nordland og som regionredaktør for NRK i Nord-Norge.

Etter sterk kritikk fra de ansatte ved NRK Trøndelag for sin lederstil gikk han av og fikk en annen stilling i NRK.   

Jacobsen var fram til juni 2006 leder og bystyrerepresentant for Bodø Arbeiderparti. Han ba om fritak fra alle politiske verv etter at han gikk over i jobb som redaktør av Bodø Nu. Men i Bodø kommune er man restriktiv med å gi fritak for politiske verv. Jacobsens ektefelles far, Halvdan Sivertsen, søkte fritak da han ble valgt inn i bystyret for SV i 1987, men fikk avslag. 21. juni 2006 ble Jacobsen etter en politisk strid innvilget fritak.Fra august 2007 har han arbeidet som journalist og redaksjonssjef i NRK Nordland. I 2017 ble han distriktsredaktør i NRK Nordland. I en periode fra 2019 til 2020 fungerte Jacobsen som regiondirektør for NRK i Nord-Norge.

## Bakgrunn
* Bystyrerepresentant for Bodø Arbeiderparti i perioden 2003-2006
* Bystyrerepresentant for Bodø Arbeiderparti i perioden 1999-2003
* Bystyrerepresentant for Bodø Arbeiderparti i perioden 1995-1999
* Leder for Bodø Arbeiderparti fra 2002
* Gruppeleder for Bodø Arbeiderpartis bystyregruppe 2003-2006
* Leder for Nordland AUF 1997
* Styremedlem i Nordland Arbeiderparti
* Høgskolekandidat i Journalistikk fra Høgskolen i Bodø

Jacobsen har fire ganger vært med i Steigen Sagaspill. 

## Referanser
Lødingen kirke

**Lødingen kirke** ligger i Lødingen i Nordland. Kirka er ei korskirke i tre. Den ble bygd i 1897 og har 350 plasser. Lødingen er et gammelt kirkested; dagens kirke er sannsynligvis den fjerde kirka på stedet. Ifølge Lorentz Dietrichson ble en middelaldersk stavkirke revet mellom 1666 og 1756, mens en tømret korskirke med 350 sitteplasser ble oppført i 1756. Korskirken sto i 1888.

## Andre kirker i Lødingen
*Vestbygd kirke

## Referanser


## Eksterne lenker
* 
* 


Fil:Lødingen kirke 1930 Wilse NF.W 35811.jpg|Lødingen kirke fotografert av Anders Beer Wilse i 1930
Fil:Lødingen gamle kirke NF.01002-088.jpg|Den tidligere kirken og prestegården
Vestbygd kirke (Lødingen)

**Vestbygd kirke** ligger på Vågehamn i Lødingen kommune i Nordland. Kirka er ei langkirke i tre med 230 plasser. Den ble bygd i 1885 og restaurert i 1963. Arkitekt for kirka var Johannes Henrik Nissen.

## Andre kirker i Lødingen
*Lødingen kirke

## Referanser


## Kilder
* 
* 

## Eksterne lenker
*
Ian McDiarmid

**Ian McDiarmid** (født 1944) er en britisk skuespiller født i Carnoustie i Skottland. Han spilte Palpatine og Darth Sidious i Star Wars-filmene.

## Referanser


## Eksterne lenker
*
Humanistisk aksjon for menneskerettigheter i u-land

**Humanistisk aksjon for menneskerettigheter i utviklingsland** (HAMU) ble opprettet i 1993 og er Human-Etisk Forbunds hjelpeorganisasjon.

Organisasjonen har ifølge vedtektene som formål å 
* "*fremme [[menneskerettigheter]] i land hvor krenkelse skjer på basis av undertrykkende livssynstradisjoner, kulturelle fordommer eller manglende opplysning*
* *støtte bistandsprosjekter og utviklingsarbeid i samarbeid med lokale [[humanist]]organisasjoner*
* *hjelpe med oppbyggingen av den lokale [[humanist]]organisasjonen når dette er relevant for slike prosjekter*
* *informere om bistandsprosjektene.*"

Sara Mauland fra Stavanger er styreleder i inneværende periode. HAMU får administrasjonskostnader dekket av Human-Etisk Forbund og holder til på deres hovedkontor, Humanismens Hus. De innsamlede midlene går derfor uavkortet til prosjektene. 

## Prosjekter
HAMU støtter prosjekter i India, Nepal, Uganda, Brasil og Nigeria. Prosjektene drives av lokale organisasjoner i de forskjellige landene – HAMU har ikke egne ansatte ute i felten. Partnerne blir fulgt opp gjennom årlige prosjektbesøk. Mye av innsatsen er frivillig, både ute og i Norge.  Arbeidet baseres på NORAD-støtte og frivillige gaver. 

## Eksterne lenker
*
Midtre Kornsjø

**Midtre Kornsjø** (svensk: *Mellan-Kornsjön*) er en innsjø i Sverige. Sjøen er en del av Kornsjøvassdraget som tar til på grensa mellom Østfold fylke i Norge og Dalsland i Västra Götalands län i Sverige.

## Referanser
Konveks linse

En **konveks linse** er en linse som er tykkest på midten av mediet og tynnere jo lenger man kommer bort fra sentrum. En konveks linse er det motsatte av en konkav linse. Konveks linse er også kalt **samlelinse** og **positiv linse** og brukes i forstørrelsesglass og briller for langsynte.
I en konveks linse brytes lyset fra et punkt slik at det konsentreres i et brennpunkt. Linsen er, som vist på bildet, tjukk på midten og tynnere oppe og nede.
## Se også
* Konkav linse
* Optikk
Geir Andersen

**Geir Andersen** (født 21. februar 1964 i Oslo) er en norsk tidligere kombinertløper. Han tok VM-sølv i Seefeld 1985, lagsølv i samme mesterskap, samt gull i lagkonkurransen i Ski-VM 1984. Hans første pallplassering i verdenscupen var en annenplass fra Schonach i 1984. Hans første verdenscupseier kom i Planica 1984 og hans siste kom i Tarvisio 1985. Hans siste pallplassering var en tredjeplass fra Saalfelden 1988. Geir Andersen la opp i 1989. Han er lillebror til kombinertløperen Espen Andersen.

## Karriere
* Verdenscupen: Sammenlagtseier 1985. Fem enkeltseiere, fire andreplasser og fem tredjeplasser
* VM på ski: Gull i lagkonkurransen i 1984, sølv på normaldistansen under VM 1985 i Seefeld og også lagsølv fra samme mesterskapet.
* Junior-VM: Gull i 1984, sølv i 1983, sølv i lagkonkurranse i 1984

## Verdenscupseire

## Referanser


## Eksterne lenker
*
Hallstein Bøgseth

**Hallstein Bøgseth** (født 8. juli 1954 i Levanger) er en norsk tidligere kombinertløper som representerte Namdalseid IL.

Bøgseth deltok under vinter-OL for Norge i 1980 i Lake Placid med 11.-plass, i 1984 i Sarajevo med 11.-plass, og i 1988 i Calgary med 23.-plass i det individuelle rennet og 4.-plass i lagkonkurransen.

## Meritter
* VM på ski: Laggull fra 1984, Lagsølv fra 1982, 1985, og 1987.

## Verdenscupseire

+ en annenplass og to tredjeplasser.

## Referanser


## Eksterne lenker
*
Embrace

**Embrace** var et post-hardcore-band fra Washington D.C.. 

Bandet eksisterte i underkant av ett år, fra 1985 til 1986, men satte klare spor etter seg. Frontfigur var Ian MacKaye (vokalist), som tidligere hadde spilt i The Teen Idles og Minor Threat. Med seg fikk han de tidligere medlemmene av Faith, Michael Hampton (gitar), Ivor Hanson (trommer) og Chris Bald (bass). Hampton hadde tidligere også spilt sammen med blant andre Henry Rollins i State of Alert.

Bandet ga posthumt ut et selvtitulert musikkalbum, som i ettertid har blitt stående som en av de viktigste utgivelsene i skjæringspunktet mellom klassisk hardcore og nyere emo/posthardcore. Den ble senere også utgitt av en rekke band, deriblant Rancid, Outspoken og Farside, under tittelen *Land of greed... World of need*, en tekstlinje fra sangen «Money», til inntekt for hjemløse.

Etter Embrace startet MacKaye bandet Egg Hunt, som bare eksisterte en kort stund. Deretter grunnla han Fugazi, som per 2006 hadde hatt pause noen år, men fortsatt holdt det gående. Han har også spilt i band som Pailhead og The Evens. Per 2006 spilte Hampton i One Last Wish, The Snakes og Paco, mens Bald spilte i Ignition, og – sammen med Hanson – i Manifesto.

## Referanser


## Eksterne lenker
*
Ringvoll (gård)

**Ringvoll** er en gård i Algarheim i Ullensaker kommune i Akershus. Gården ligger i Nybakkrysset, krysset mellom E16 (tidligere rv 2) (Kongsvingerveien) og fylkesvei 174 (Algarheimveien) ved Dalstua nær grensen til Nes kommune.

Gården har vært modernisert og utvidet flere ganger

Historikk

Bureisingsbruk fra 1924, et av første i Onsrudfeltet.  Staten kjøpte ca. 2000 mål av Østre Onsrud i 1923, dyrket opp ved hjelp av militærnektere og utparsellerte som småbruk.  Arbeidet ble ledet av agronom M. Ulstad (fra Trøndelag) og han bodde i denne tida på Ringvoll.  Prosjektet var ferdig i 1935 og Ulstad solgte da bruket til Kristian Langbakk.

Beskrivelse

Stabburets første etasje skal være gammelt, kanskje fra 1700-tallet og sto opprinnelig på Langbakk.  Det er påbygd og gitt nasjonalromantisk form på 1900-tallet.  Til Ringvoll ble det flyttet i 1936 og iflg. registreringene skjedde endringene før den tid.   Stabburet står i et tun med våningshus og låve fra bureisingstida 1923 og 1924, men som siden er endret og påbygd og har et modernisert preg.  Det er bygd stort nytt fjøs 1990.  Bjørkeallé langs oppkjørsel.  Tunet ligger til Kongsvingervegen, ved krysset mellom gammel og ny veg til Algarheim.  Lendet er flatt.  De nærmeste omgivelsene er et par andre bureisingbruk fra samme tid og Dalstua med bakgrunn som gammel husmannsplass.

I dag er gården typisk for moderne mellomstore bondegårder på Østlandet der det er hovedfokus på melkeproduksjon. Ved siden av melk produseres det også en del korn (typisk for Østlandet) og en del kjøttfe.

Ringvoll forpakter også jord fra nabogårder som har jord som grenser til gårdens egen.

Ringvoll eies og drives av Eline Stokstad Oserud og Lars Halvor Stokstad Oserud
Refleksjonsloven

**Refleksjonsloven** for lys sier at vinkelen til den utgående lysstrålen (retningen på det utgående reflekterte lyset) og vinkelen til den innfallende lysstrålen (innfallsvinkel) er like store i forhold til innfallsloddet. Se også lysrefleksjon

Med utgangspunkt i diagrammet til høyre, der Q er lysstrålen som kommer inn mot speilet og P er strålen som reflekteres ut, kan  refleksjonsloven formuleres som: \theta _i = \theta _r.
City Star Airlines

**City Star Airlines** var et flyselskap som hadde hovedbase i den skotske byen Aberdeen og var et heleid datterselskap av det islandske flyselskapet Landsflug. Selskapet startet sine flyvninger 28. mars 2005, men 30. januar 2008 besluttet styret å avslutte virksomheten. Selskapet hadde en flåte bestående av tre fly av typen Dornier 328-100. 

## Ruter
* Aberdeen – Oslo
* Aberdeen – Stavanger
* Aberdeen – Kristiansund
* Stavanger – Kristiansund
* Stavanger – Groningen
* Aberdeen – Groningen

## Eksterne lenker
* Selskapets hjemmeside
Tantive IV

**Tantive IV** er et fiktivt romfartøy fra Star Wars-universet. Den er skipet til Bail og Leia Organa. Skipet opptrer i Star Wars Episode III: Sithene tar hevn og Star Wars Episode IV: Et nytt håp. Fartøyet var det første som ble sett i en Star Wars-film.
Ringvoll (Hobøl)

**Ringvoll** er et tettsted i Hobøl i Indre Østfold kommune. Tettstedet har  innbyggere per 1. januar , og ligger langs fylkesvei 120 ti kilometer sørvest for Elvestad og omtrent elleve kilometer nord for Kirkebygden i Våler kommune.

I Ringvoll ligger det omtalte lege- og behandlingssenteret Ringvollklinikken. Bussforbindelse til østfoldbyene Askim og Moss gjør Ringvoll til et knutepunkt for kollektivtransport i kommunen. Tettstedet er oppkalt etter den nedlagte busstasjonen Ringvoll. Det er også en barneskole her.

## Referanser
Speilende refleksjon

**Speilende refleksjon** (*spekulær refleksjon*) er perfekt, «bildegjengivende» refleksjon av lys (eller i noen tilfeller andre typer bølger) fra speil og plane, speilblanke overflater. Ved *speilende refleksjon* gjelder, ulikt diffus refleksjon, at det innfallende lyset fra en bestemt retning, reflekteres i *en* bestemt utgående retning, helt i henhold til refleksjonsloven.

Flater som gir speilende refleksjon, kalles *blanke* flater. Flater som gir diffus refleksjon kalles *matte* flater. De fleste flater er hverken helt blanke eller helt matte. De gir derfor en «blanding» av diffus og speilende refleksjon. Svært glatt polerte overflater, sånn som høykvalitetsspeil, kan gi en nesten perfekt speilende refleksjon.

Men selv for en perfekt speilende overflate, uten noe diffus refleksjon, blir ikke nødvendigvis alt lyset reflektert. Noe av lyset kan bli absorbert av materialet som speilet er laget av. I tillegg, avhengig av hvilket materiale som er bak/under den speilende overflaten, kan noe av lyset bli sendt ned gjennom overflaten. For de fleste grenseflater mellom materialer, gjelder det at andelen lys som reflekteres øker når innfallsvinkelen \theta _i øker. Hvis lyset går fra et materiale med en høyere brytningsindeks (større optisk tetthet) enn materialet det forplanter seg over i, kan totalrefleksjon oppstå.
Løten stasjon

**Løten stasjon** er en jernbanestasjon på Rørosbanen. Stasjonen ligger ved tettstedet Løten i Løten kommune og ble åpnet i 1862 som *Berg stasjon* da jernbaneforbindelsen mellom Hamar &ndash; Grundset ble fullført. 1879 fikk den dagens navn, frem til 1919 skrevet Løiten. Stasjonen er idag betjent og alle nordgående og sørgående passasjertog stanser her.  Stasjonen fungerer som taxisentral for Løten, i tillegg til  turistinformasjon, kafédrift, gardsmatutsalg, brukskunstsalg og reiseservice inne i lokalene. Fra Løten stasjon til Oslo S er det 143,78&nbsp;km.

## Litteratur
* 
* 
* 

## Eksterne lenker

* Nettside for Løten Nærstasjon
Alternativt Samfunn

:*Artikkelen omhandler tidsskriftet Alternativt Samfunn. For det generelle begrepet for alternative samfunnssystemer, se [[alternativsamfunn]].*
***Alternativt Samfunn*** er lite, norsk og nordisk tidsskrift for «mental, sosial og økonomisk nyorientering». Publikasjonen er en del av Det Frie Samfunns virksomhet og utkommer hvert kvartal. Utgiver og redaktør er pedagogen og skribenten Even Lorch-Falch fra Elverum. Lorch-Falch har vært redaktør av bladet siden 1987.

Redaktøren beskriver Alternativt Samfunn som verken politisk radikalt eller konservativt. Utgivelsene bygger isteden på tradisjonen fra den samfunnsreformatoriske og «åndsrevolusjonære» Brochmann-bevegelsen på 1930-tallet. Bladet inneholder en blanding av anekdoter, dikt, leserbrev, artikler og presseklipp om blant annet alternativ pedagogikk, helse og miljøvern, men også om tvang i psykiatrien, om innvandring og landssvikoppgjøret. 

## Se også
*Det Frie Samfunn
*Alternativsamfunn
*Alternativbevegelsen
Norsk Lovtidend

***Norsk Lovtidend*** er en offentlig publikasjon etablert i 1877. Den utgis av Lovdata på vegne av Justis- og beredskapsdepartementet. Den inneholder alle lovvedtak, grunnlovsvedtak, provisoriske anordninger, Stortingets skattevedtak og forskrifter. Den kan også inneholde andre forvaltningsavgjørelser og overenskomster med fremmede stater.

Hvis ikke tidspunktet er angitt, trer en lov eller forskrift i kraft én måned etter den dag da den er blitt kunngjort i *Norsk Lovtidend*, jf. lov om Norsk Lovtidend m.v. §&nbsp;3. Det er i moderne tid meget sjelden at ikrafttredelsestidspunktet ikke er angitt i loven eller forskriften.

*Norsk Lovtidend* er inndelt i to avdelinger. Avdeling&nbsp;I inneholder regelverk som dekker hele landet, mens Avdeling&nbsp;II inneholder regionale og lokale forskrifter.

Publiseringen av *Norsk Lovtidend* har siden 2001 skjedd elektronisk på Lovdatas nettsider. Utgiftene til trykking og utsendelse av en papirutgave ble dekket gjennom en abonnementsordning. Aller siste papirutgave ble utgitt i februar 2017, etter å vært trykt i 140 år.

## Referanser


## Eksterne lenker
* Lov om Norsk Lovtidend m.v.
* Norsk Lovtidend avdeling I (lover og sentrale forskrifter mv.)
* Norsk Lovtidend avdeling II (regionale og lokale forskrifter mv.)
Sør-Asia

**Sør-Asia** er en region i Asia som består av statene India, Sri Lanka, Bangladesh, Pakistan, Bhutan, Nepal og Maldivene. Den dekker 4&nbsp;480&nbsp;000 km², eller 10 % av Asias areal. Deler av Afghanistan regnes noen ganger med til regionen. Området kalles også det **Indiske Subkontinent** fordi det befinner seg på sin egen kontinentalplate adskilt fra resten av Asia.

Den sørlige delen av Sør-Asia utgjør en stor halvøy i Indiahavet, mens den nordlige delen er adskilt fra de kalde områdene i Kina og Mongolia av fjellkjeden Himalaya, som også fungerer som en geografisk og kulturell barriere mellom Sør-Asia og det øvrige Asia. 

Regionen er en av verdens tettest befolkede, med 1,35 mrd innbyggere. Det er 1/3 av alle asiater, og 1/5 av jordens befolkning. Befolkningstettheten er ca. 305 innbyggere/km², mer enn sju ganger tettere enn gjennomsnittet på jorda. 

Området har en lang historie. I oldtiden utviklet det seg sivilisasjoner i Indusdalen. Området hadde sin storhetstid før det 17. århundre, da stormogulenes imperium hersket mot nord. Senere førte europeisk kolonialisme til en ny erobring av området, først fra Portugal og Holland, og senere fra England og i mindre grad Frankrike. Det meste av regionen ble uavhengig fra Europa i 1940-årene.

## Eksterne lenker
*
Castell de Santueri

**Castell de Santueri** er en middelalderfestning som ligger 7 km sør for Felanich på Mallorca, i Spania. Festningen ligger på en høyde på 475 meter. Beliggenheten på høyden gjorde den vanskelig å erobre. Jakob I av Aragón klarte allikevel  å erobre festningen i  1231. Da festningen hadde blitt erobret ble den overlatt til greven av Roselló Nunyo Sanç som hadde den inntil sin død, da den igjen ble overlatt til kongen. I det 14. århundre ble det gjort omfattende byggearbeider på festningen, kapellet ble restaurert og en vindmølle ble bygd. Da den mistet sin strategiske betydning ble den overlatt til private eiere i 1881. Det førte til at festningen forfalt dramatisk, og den er nå stengt for allmennheten, fordi den restaureres på nytt.

## Referanser


## Eksterne lenker
* Castell de Santueri
*
Meknès

**Meknès** (arabisk: ****) er en by i Marokko. Byen ligger ca. 130 km øst for hovedstaden Rabat og 60 km vest for Fez. Byen hadde i 2006 et folketall på 950 000. Byen ligger i regionen Fès-Meknès.

Denne regionen kom under romersk kontroll allerede i år 117. Det bysamfunnet som ligger her i dag kan spores bakover i tid til kasbah fra 700-tallet. En berbisk stamme kalt *Miknasa* etablerte seg her på 900-tallet, og byen har fått navn etter dem. 

Meknès hadde sin gullalder på 1600- og 1700-tallet, da byen var hovedstad i Marokko under sultan Ismail Ibn Sharif (1672 &ndash; 1727), før hovedstaden ble lagt til Rabat. Sultanen omdannet byen fullstendig og anla en hovedstad i spansk-maurisk stil, med høye murer og imponerende portaler. Den vellykkede blandingen av europeisk, islamsk og nordafrikansk stil er fremdeles synlig i gamlebyen, medinaen, og er grunnen til at gamlebyen er et verdensarvminne. 

Byens økonomi var i stor grad basert på slaveri. Europeiske slaver ble fanget på havet av nordafrikanske pirater og hentet fra omkringliggende spanske og engelske utposter før de ble ført til hovedstaden. Sultanen Ismail Ibn Sharif satte i gang en rekke byggeprosjekter, blant annet et stort palass ved navn Dar Kbira, som stod ferdig i 1677. Palasset ble bygget av blant annet europeiske slaver, og nærliggende romerske ruiner ble plyndret for stein til byggingen. 

Den romerske ruinbyen Volubilis, som også er verdensarvminne, ligger en halvtimes reise nord for Meknès.

## Referanser


## Eksterne lenker
* 
* lokal portal
* Meknès på Magicmorocco.com
Opprøreralliansen

**Opprøreralliansen** (på engelsk **The Alliance to Restore the Republic** eller bare **Rebel Alliance**) er en fiktiv organisasjon fra Star Wars-filmene, og kjemper for demokratiet i *[[Star Wars Episode III: Sithene tar hevn|Episode III]]*, *[[Star Wars Episode IV: Et nytt håp|Episode IV]]*, *[[Star Wars Episode V: Imperiet slår tilbake|Episode V]]* og *[[Star Wars Episode VI: Jediridderen vender tilbake|Episode VI]]*.

Opprøreralliansen prøver å nedkjempe imperiet, avsette keiser Palpatine og skape fred i galaksen. Alliansen ble dannet av en gruppe lojale senatorer i senatet som ønsket å bevare grunnverdiene i republikken. De mest sentrale senatorene var Mon Mothma, Bail Organa, Garm Bel Iblis og Padmé Amidala.

19 år etter dannelsen av alliansen klarer Opprørerne å vinne et slag på Dødsstjernen og sprenge den. Dette var den første store seieren Alliansen fikk i den galaktiske borgerkrigen. I Episode V blir opprørerbasen på Hoth ødelagt, men opprørerne gir seg ikke og vinner til slutt et slag ved den andre Dødsstjernen. Keiseren dør, og imperiet går under. Dermed klarer opprørerne å skape fred i galaksen tilslutt.

I ekstramaterielat på DVD-en til episode III kan man se to scener av det som kan være røttene til opprørsalliansen, der kaller de seg "delegasjonen de to tusen", der er blant annet Pandmé Amidala, moren til Luke Skywalker og Leia Organa og konen til Anakin Skywalker og senator Bail Organa, adoptivfaren til Leia Organa.

## Sentrale personer
* Mon Mothma – grunnlegger og øverstkommanderende
* Admiral Ackbar – øverstkommanderende for flåten
* Bail Organa – grunnlegger
* Garm Bel Iblis – general og grunnlegger
* Leia Organa – sentral diplomat og leder
* Luke Skywalker – kommandør og jediridder, var lenge leder for hele Rogue Squadron
* Han Solo – general 
* Lando Calrissian – general
* Wedge Antilles – leder for Rogue Squadron etter Luke Skywalker, general
* Carlist Rieekan – general og øverstkommanderende for opprørerbasen på Hoth

## Referanser




## Eksterne lenker
* 
* 
* 
* 
*
Charlotte Thorstvedt

**Charlotte Thorstvedt** (født 1986) fra Stavanger er en norsk modell, designer, disc jockey og den første norske programleder (VJ, *video jockey*) i MTV. Hun er Erik Thorstvedts datter. På MTV ledet hun *MTV News*, *Spanking New*, *Sunday Supreme*, *Superstar Saturday* og *Euro Top 20*. *Euro Top 20* ble sendt over hele Europa.

Hun har også deltatt i Asias største modellkonkurranse, New Silk Road Model Look International, hvor hun kom på tredjeplass. 

Thorstvedt startet sin modellkarriere i Prestige modellbyrå og hadde flere oppdrag gjennom byrået. Gjennom Prestige deltok hun i «Årets Ansikt» og New Silk Road Model Look International. Hun har prydet titalls forsider, og vært kampanjepike for Moods of Norway.

Hun var også programleder for TV 2s *[[X Factor (Norge)|X Factor]]*.

Thorstvedt har designet en kolleksjon for den norske butikken Bik Bok.

I 2012 slapp hun sitt debutalbum, *Salomé*, som stort sett fikk kritikker midt på treet i pressen.

I 2013 utga hun essayet «#Selfie» i Aschehougs *Stemmer*-serie i forbindelse med 100-årsjubileet for kvinners stemmerett i Norge.

Thorstvedt har mastergrad i antropologi fra London School of Economics fra 2012.

## Diskografi
* : *Salomé*, Universal Music

## Bibliografi
* : *#Selfie*, Aschehoug Stemmer-serien, Aschehoug, ISBN 9788203354168

## Referanser

*
*
* 
*
*
*


## Eksterne lenker
* 
* 
* Charlotte Thorstvedt på Aschehougs hjemmeside